text: Les visites a les residències podran ser de 3 persones
  Inici CATALUNYA Les visites a les residències podran ser de 3 persones
  Canvis en el règim de visites a les residències de gent gran. El govern ha decidit relaxar-hi algunes restriccions perquè la incidència de casos de Covid ha millorat.
  Així, a partir d'ara, els familiars que hi vulguin entrar de visita o per recollir un familiar ja no caldrà que es facin un test d'antígens. A més, el nombre màxim de persones autoritzades per entrar-hi serà de tres, en lloc de dues, sempre amb mascareta quirúrgica.
  Es mantenen els passejos i les sortides, tant les curtes de menys de tres dies, com les més llargues. I es recomana que en tots els casos es facin amb una mateixa bombolla familiar.
  Després de sortides de menys de tres setmanes, ja no caldrà fer cap prova diagnòstica a la tornada, però hi haurà una vigilància exhaustiva del resident, segons ha informat el Departament de Drets Socials.
  Les restriccions a les residències estan en vigor des del 19 de juliol, tot i que fa un parell de setmanes ja hi va haver un primer relaxament de restriccions i es van permetre els passejos i sortides de menys de 3 dies.
  Article anteriorOlivella es prepara per commemorar la Diada de Catalunya
  Article següentL'Ajuntament de Cambrils obre la convocatòria d'ajuts per a llibres i material escolar